Kichwa: Mazishi ya Mugabe: Mwili wa Mugabe hauzikwi leo tena\nKwa kuzingatia jina la hapo juu la makala ya kuwaziwa, fikiria makala.\n
Viongozi wa Afrika wamemsifu aliyekuwa rais wa Zimbabwe Robert Mugabe kama mpiganiaji wa Uhuru  katika mazishi yake katika uwanja wa kitaifa mjini Harare.  

Rais wa sasa Emmerson Mnagagwa  alimtaja Mugabe kama kiongozi aliyekuwa na maono na kusema kwamba 'taifa letu linalia'.

Hatahivyo uwanja ulio na uwezo wa kubeba watu 60,000  ulikuwa na idadi ndogo ya watu. 

Raia walikuwa upande mmoja wa uwanje huo

Uchumi wa taifa hilo upo katika hali mbaya  na raia wengi wa Zimbabwe waliamua kususia sherehe hiyo  kutokana na ukandamizaji uliotekelezwa na uongozi wa Mugabe.

Kupanda kwa hali ya mfumuko  na ukosefu wa ajira ni baadhi ya masuala ambayo yamewafanya raia wa taifa hilo kumlaumu Mugabe. 

''Tunafurahia kwamba amefariki, kwa nini nihudhurie mazishi yake? sina mafuta'', alisema mkazi mmoja wa Harare akizungumza na AFP.

 ''hatutaki kusikia chochote kumuhusu tena.  yeye ndio sababu ya matatizo yetu''.

Familia ya Mugabe inajiandaa kutazama mwili wake

Mazishi hayo yanafuatia  mgogoro kati ya familia ya Mugabe na serikali kuhusu mahala atakapozikwa.  

Sasa imekubalika kwamba atazikwa katika makaburi ya mashujaa  mjini Harare, familia yake imesema.  

Msemaji wa familia na mpwa wake leo Mugabe anasema kwamba hiyo itafanyika baada ya kipindi cha mwezi mmoja  wakati ambapo kaburi hilo litajengwa katika makaburi hayo ya mashujaa .

Awali mipango ya mazishi hayo kufanyika siku ya Jumapili ilionekana kufutiliwa mbali. 

Mugabe ambaye alikuwa na umri wa miaka 95 alipofariki wiki iliopita  alikuwa akitibiwa nchini Singapore.

Kulikuwa na jua , na raia wachache walikwenda kutoa heshima za mwisho kwa kiongozi huyo. 

Viongozi wa Afrika , wa zamani na waliopo sasa waliingia katika uwanja huo kwa shangwe kubwa  pamoja na viongozi waliopigania uhuru wa bara hili. 

Rais Mnangagwa - mtu ambaye alimpindua Mugabe miaka miwili iliopita  aliketi viti viwili karibu na mkewe Mugabe Grace. 

Sifa za Mugabe kama mpiganiaji uhuru zilitolewa na kila kiongozi ambaye alisimamna kuhutubia akiwemo rais wa Kenya Uhuru kenyatta - huku...